


PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  27.11.2007
 PL-x  779


         AVIZ

asupra proiectului de Lege privind aprobarea Ordonanţei Guvernului nr.45/2007 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere


În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu  proiectul de Lege pentru aprobarea Ordonanţei Guvernului nr.45/2007 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere, trimis cu adresa nr. PL-x 779 din 15 noiembrie 2007, înregistrată sub nr. 31/1231 din 15 noiembrie 2007. 

Potrivit prevederilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege susmenţionat, în şedinţa din      27 noiembrie 2007.



Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 1136 din 27 august 2007. 
Cu prilejul dezbaterilor s-a constatat că Ordonanţa de urgenţă a Guvernului nr. 45/2007 transpune integral prevederile directivelor comunitare pentru care s-a declanşat procedura de infringement faţă de România.
În urma dezbaterilor, cu unanimitate de voturi, s-a hotărât avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,
SECRETAR,

    Sergiu ANDON                                        George BĂEŞU
       Consilier,

Nicoleta Grecu

